ভারতজুড়ে উড়বে শুধু গেরুয়া নিশান! ঊনিশে জিতলেই কেরল দখলের বার্তা শাহের | Amit Shah gives message to win in Kerala after winning Lok Sabha Election 2019 - Bengali Oneindia
5 min ago অপহরণকারী লোকসভা নির্বাচনে প্রার্থী! বালিকাকে অপহরণকারীদের হাতেই ফেরানোর সিদ্ধান্ত যোগী প্রশাসনের
14 min ago হৃতিক রোশনের ফিল্ম 'সুপার ৩০' -র মুকুটে আরও একটি পালক! বিহার সরকার নিল নয়া পদক্ষেপ
56 min ago সাংসদদের অনুপস্থিতিতে রুষ্ট মোদী, কারা আসছেন না সংসদে? চাইলেন নামের তালিকা
ভারতজুড়ে উড়বে শুধু গেরুয়া নিশান! ঊনিশে জিতলেই কেরল দখলের বার্তা শাহের
| Updated: Sat, Jan 12, 2019, 12:19 [IST]
ত্রিপুরা থেকে বামেদের নাম-নিশান মুছে দিয়েছে বিজেপি। ২৫ বছরের সরকারকে এক লহমায় নামিয়ে এনেছেন মাটিতে। শূন্য থেকে শুরু করে মাত্র এক ধাক্কায় কুর্সি দখল করে ফেলেছে বিজেপি। কংগ্রেস পারেনি, পারেনি তৃণমূল। তা থেকেই আত্মবিশ্বাসী বিজেপি এবার ঘোষণা করে দিল ২০১৯-এ বিজেপি জিতলে কেরলও উড়বে গেরুয়া নিশান।
শুক্রবার নয়াদিল্লিতে বিজেপির জাতীয় কর্মসমিতির বৈঠক শেষে বিজেপির সর্বভারতীয় সভাপতি অমিত শাহ বলেন, আমাদের প্রথম লক্ষ্য ২০১৯-এ পুনরায় ক্ষমতায় ফেরা। মোদীজির নেতৃত্বে তা সুনিশ্চিত বলে জানিয়ে দিয়েছেন অমিত শাহ। আর ২০১৯-এ জয় পেলেই কেরলের ক্ষমতা থেকে সিপিএমের শাসন অবলুপ্তি ঘটনা স্রেফ সময়ের অপেক্ষা বলে বর্ণনা করেন অমিত শাহ।
এদিন তিনি বলেন, ত্রিপুরায় গেরুয়া নিশান উড়িয়েছি আমরা। তারপর একে একে উত্তর-পূর্ব রাজ্যের দখলও আমাদের হাতে চলে এসেছে। এবার আমাদের টার্গেট বাংলা ও কেরলে পদ্ম ফোটানো। সেই কাজে আমরা অনেক দূর এগিয়ে গিয়েছি। বাংলার জন্য আমরা প্রস্তুত হয়েই রয়েছি। আর কেরল তো আমাদের টার্গেটেই আচে অনেক আগে থেকে।
বিজেপির কথায়, ত্রিপুরার পর একমাত্র কেরলেই সিপিএমের অস্তিত্ব রয়েছে। ভারতের একমাত্র রাজ্য যেখানে কমিউনিস্ট পার্টির শাসন চলে। আর যে দুই রাজ্যে কমিউনিস্ট শাসন ছিল, সেই দুই রাজ্যে সিপিএম শেষ। বাংলায় এখন তিন নম্বরে নেমে গিয়েছে। আর ত্রিপুরাতে পরিবর্তন এনেছি আমরাই। এবার কেরলেও পরিবর্তন আনব।
amit shah narendra modi bjp mamata banerjee trinamool congress loksabha election delhi india অমিত শাহ নরেন্দ্র মোদী বিজেপি মমতা বন্দ্যোপাধ্যায় তৃণমূল কংগ্রেস লোকসভা নির্বাচন লোকসভা নির্বাচন ২০১৯ দিল্লি ভারত
Amit Shah gives message to win in Kerala after winning Lok Sabha Election 2019. He says now BJP is ready to fulfill the target about Bengal and Kerala.